CELEX: C2007/082/101
Language: sk
Date: 2007-04-14 00:00:00
Title: Vec T-43/07 P: Odvolanie podané 14. februára 2007 – Neophytos Neophytou proti rozsudku Súdu pre verejnú službu z 13. decembra 2006 vo veci F-22/05, Neophytou/Komisia

14.4.2007   
            
            
               SK
            
            
               Úradný vestník Európskej únie
            
            
               C 82/48
            
         Odvolanie podané 14. februára 2007 – Neophytos Neophytou proti rozsudku Súdu pre verejnú službu z 13. decembra 2006 vo veci F-22/05, Neophytou/Komisia
   (Vec T-43/07 P)
   (2007/C 82/101)
   Jazyk konania: angličtina
   Účastníci konania
   
      Odvolateľ: Neophytos Neophytou (Itzig, Luxembursko) (v zastúpení: S. A. Pappas, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť napadnutý rozsudok a v dôsledku toho aj sporné rozhodnutie menovacieho orgánu,
            
         
               —
            
            
               zaviazať žalovanú na náhradu trov konania.
            
         Odvolacie dôvody a hlavné tvrdenia
   Odvolateľ sa týmto odvolaním domáha zrušenia rozsudku Súdu pre verejnú službu vo veci F-22/05 v rozsahu, v akom na jednej strane dospel k záveru, že výhrady žalobcu uplatnené na pojednávaní nie sú prípustné a na druhej strane k záveru, že nebola porušená zásada nediskriminácie.
   Odvolateľ na podporu svojho prvého odvolacieho dôvodu uvádza, že jeho tvrdenie týkajúce sa zloženia výberovej komisie malo byť prípustné, keďže sa zakladalo na nových skutkových okolnostiach, ktoré sa podľa odvolateľa objavili až v priebehu ústnej časti konania. Okrem toho tvrdí, že nezákonné založenie orgánu je otázkou právomoci a preto mala byť preskúmaná ex officio. V dôsledku toho odvolateľ tvrdí, že mu nemala byť odňatá možnosť uplatniť tento nový prvok.
   Odvolateľ súčasne tvrdí, že táto výhrada je priamo spojená s jeho druhým odvolacím dôvodom vychádzajúcim z porušenia zásady nediskriminácie z dôvodu nezákonného zloženia výberovej komisie. Na tomto základe odvolateľ tvrdí, že Súd pre verejnú službu riadne neuplatnil vyššie uvedenú zásadu, alebo prinajmenšom neposkytol primerané odôvodnenie osobitných prvkov dotknutého výberového konania; okrem toho nesprávne posúdil jeho dôvody a viaceré z nich nepreskúmal.